kardosdrur/scandi-wiki huggingface dataset:
STS-117

STS-117 (Space Transportation System-117) var Atlantis 28. rumfærge-mission.
Opsendt 8. juni 2007 og vendte tilbage den 22. juni 2007. Rumfærgen lagde til ved Den Internationale Rumstation, fire rumvandringer blev udført i løbet af missionen der varede i næsten 13 døgn.

Opsendelsen var oprindelig planlagt til 15. marts 2007, men missionen blev udsat på grund af skader efter en haglstorm den 26. februar 2007.

Med som last til Den Internationale Rumstation var segmentet S3/S4 med to solcellepaneler og tilhørende energisystemer. Segmentet er en spejlvendt konstruktion af det tilsvarende segment P3/P4, som blev installeret under mission STS-115 den 9. september 2006. De nye solcellepaneler vil levere omtrent en fjerdedel af rumstationens energibehov når den er færdig konstrueret.

Missionen var oprindelig planlagt at vare i 11 døgn, med mulighed for at udvide missionen med to døgn hvis det skulle opstå problemer i forbindelse med monteringen af de nye solcellepaneler. Den 11. juni tog NASA beslutningen om at udvide missionen med to døgn, og udføre en fjerde rumvandring for at reparere en mindre skade på rumfærgens varmskjold.

STS-117 var den første af fire missioner planlagt for 2007. Det var den 118. amerikanske rumfærge-mission, den 28. mission med rumfærgen Atlantis og den 21. amerikanske mission til Den Internationale Rumstation.

Rumfærgen landede på Edwards Air Force Base den 22. juni. Flere tidligere landingsmuligheder måtte aflyses på grund af dårligt vejr, og STS-117 er derfor den hidtil længste mission med Atlantis.

Besætning 
   Frederick W. Sturckow (Kommandør)
   Lee Archambault (Pilot)
   Patrick G. Forrester (Specialist)
   Steven Swanson (Specialist)
   John D. Olivas (Specialist)
   James F. Reilly (Specialist)

Fra jorden til ISS, besætning ISS-15 
   Clayton Anderson (Specialist)

Fra ISS retur til jorden, besætning ISS-15 
   Sunita "Suni" Williams (Specialist)

Missions højdepunkter

Eksterne henvisninger 

 STS-117 NASA 

Rumfærgeprogrammet
Den Internationale Rumstation
Geraint Thomas

Geraint Thomas, MBE (født 25. maj 1986) er en walisisk professionel cykelrytter, som kører for det professionelle cykelhold . I Tour de France 2017 vandt Thomas 1. etape og kørte iført den gule førertrøje. I 2018 vandt Thomas Tour de France samt to etaper.

Meritter

Banecykling 

2004
 Junior-verdensmester, Scratch
2005
 National mester, Scratch
2006
 Commonwealth Games, Pointløb
2007
 VM i banecykling, Holdforfølgelse
2008
 Olympiske lege, Holdforfølgelse
 VM i banecykling, Holdforfølgelse
2009
 National mester, individuel forfølgelse
2012
 Olympiske lege, Holdforfølgelse
VM i banecykling:
 VM i banecykling, Holdforfølgelse
2.-plads, Madison (med Ben Swift)

Landevej 

2004
Paris-Roubaix Juniors
2006
 Samlet, Flèche du Sud
Pointkonkurrencen
U21-konkurrencen
2. etape
2010
 National mester, Landevej
1. etape TTT, Tour of Qatar
Tour de France:
Cyklet i  Ungdomstrøje fra 3.-6. etape.

2011
 Samlet, Bayern Rundt
Tour de France:
Cyklet i  Ungdomstrøje fra 1.-7. etape.
 Mest angrebsivrige rytter, 12. etape
2012
Prologen, Romandiet Rundt
2013
2. etape, Tour Down Under
2014
Samlet og etapesejr, Bayern Rundt
Guld, Landevejsløbet i Commonwealth Games
2015
Samlet og etapesejr, Volta ao Algarve
E3 Harelbeke
2016
Samlet, Volta ao Algarve
Samlet, Paris-Nice
2017
2. etape, Tirreno-Adriatico
Samlet og etapesejr, Alperne Rundt
1. etape, Tour de France
2018
Samlet, Critérium du Dauphiné
 National mester, enkeltstart
Tour de France
 Samlet
11. etape
12. etape

Referencer

Eksterne henvisninger 

 
 

Mandlige cykelryttere fra Wales
Olympiske mestre fra Storbritannien
Tour de France-vindere
Medaljevindere ved sommer-OL 2008 
Medaljevindere ved sommer-OL 2012 
Cykelryttere ved sommer-OL 2008
Cykelryttere ved sommer-OL 2012 
Cykelryttere ved sommer-OL 2016 
Cykelryttere ved sommer-OL 2020 
Deltagere for Storbritannien ved sommer-OL 2008
Deltagere for Storbritannien ved sommer-OL 2012
Deltagere for Storbritannien ved sommer-OL 2016
Deltagere for Storbritannien ved sommer-OL 2020
Christian Prudhomme

Christian Prudhomme (født 11. november 1960) er en fransk sportsjournalist, og siden 2007 direktør for det ASO-ejede cykelløb Tour de France.

Eksterne henvisninger 

Personer i Tour de France ledelsen
Journalister fra Frankrig
Erhvervsfolk fra Frankrig
John Ruskin

John Ruskin (født 8. februar 1819, død 20. januar 1900) var en engelsk kunstkritiker og socialkritisk forfatter. Han gjorde sig også bemærket som kunstner og poet. Ruskins mange essay om kunst og arkitektur fik stor betydning i victoriatidens England. 

Ruskin havde et professorat i kunst ved universitetet i Oxford, hvor han selv havde fået sin uddannelse. Han havde tidligere arbejdet ved Working Men's College i London, og det var i denne tid han udviklede sine tidlige socialistiske idéer. Ved Oxford mødte han maleren William Turner som han bidrog til at gøre berømt gennem bogværket Modern Painters.

Ruskin var en vigtig talsmand for den præ-rafaelittiske kunstbevægelse i England, og han var central i udviklingen af The Arts and Crafts Movement i 1800-tallet.

Bibliografi 
 The Poetry of Architecture (1838)
 The King of the Golden River (1841)
 Modern Painters (1843)
 Modern Painters II (1846)
 The Seven Lamps of Architecture (1849)
 Pre-Raphaelitism (1851)
 The Stones of Venice I (1851)
 The Stones of Venice II and III (1853)
 Architecture and Painting (1854)
 Modern Painters III (1856)
 The Harbours of England (1856)
 Political Economy of Art (1857)
 The Two Paths (1859)
 The Elements of Perspective (1859)
 Modern Painters IV (1860)
 Unto This Last (1862)
 Munera Pulveris (Essays on Political Economy) (1862)
 Cestus of Aglaia (1864)
 Sesame and Lilies (1865)
 The Ethics of the Dust (1866)
 The Crown of Wild Olive (1867)
 Time and Tide (1867)
 The Flamboyant Architecture of the Somme (1869)
 The Queen of the Air (1869)
 Verona and its Rivers (1870)
 Aratra Pentelici (1872)
 The Eagle's Nest (1872)
 Love's Meinie (1873)
 Ariadne Florentina (1873)
 Val d'Arno (1874)
 The Ethics of the Dust 1875
 Mornings in Florence (1877)
 Fiction, Fair and Foul (1880)
 Deucalion (1883)
 St Mark's Rest (1884)
 Storm-Clouds of the Nineteenth Century (1884)
 Bible of Amiens (1885)
 Proserpina (1886)
 Praeterita (1889)

Eksterne henvisninger 
 Ruskin på Victorianweb
 John Ruskin – General Articles, Tekster og Web Sites om Ruskin 
 Ruskin Museum
 Brantwood
 Ruskins Unto This Last

Essayister fra Storbritannien
Faglitterære forfattere fra England
Kunsthistorikere fra England
Kunstkritikere
1 euro

1 euro-mønten er lavet af to legeringer: Den inderste del af kobbernikkel, den yderste del af nikkelmessing. Den har en diameter på 23,25 mm, en tykkelse på 2,33 mm og vejer 7,5 gram. Møntens rand består af vekslende segmenter, tre glatte og tre fint rillede. Alle mønterne har en fælles side og en national side.

1 euromønternes fælles side viser et kort over Europa. I de første mønter fra 2002 vises kun de daværende 15 EU-medlemsstater på kortet. Efter optagelse af flere medlemslande i perioden 2004-2007 blev designet i 2007 ændret til at vise hele Europa. Den nationale side skal indeholde 12 stjerner, gravørens initialer og årstal. Det nye design skal også have udstedelseslandets navn eller initialer.

Galleri

Eksterne henvisninger 

 

Euromønter
Fri rigsstad

En fri rigsstad (tysk: Freie Reichsstadt) var en by i det Tysk-romerske rige, der hørte direkte under kejseren. Dette betød, at sådanne bystater (i modsætning til fyrsternes byer) var rigsumiddelbare.

Bystater 
De tyske rigsstæder havde delvis suverænitet i 1648-1806 og i 1867-1919, mens de havde fuld suverænitet (indenfor det Tyske forbund) fra 1815 til 1866.

Rigsstæderne var republikker, der som regel blev styret af velhavende borgere.

I dag er der tre bystater i Tyskland. Det er hovedstaden Berlin samt de tidligere frie rigsstæder Hamburg og Bremen.

Rigsdagen 
Frem til det tysk-romerske riges opløsning i 1806 valgte fristæderne borgerstandens repræsentanter til den tyske trestandsrigsdag. (De to andre stænder i rigsdagen var gejstligheden og den verdslige rigsadel (dvs. fyrsterne)). Fra 1648 var rigsdagen dog reelt underlagt fyrsternes kontrol.

Hanseforbundet 
Grupper af rigsstæder dannede forbund. Hanseforbundet er det mest kendte eksempel på dette. Det var dog ikke alle tyske rigsstæder, der var hansestæder. Til gengæld havde Hanseforbundet også medlemsbyer udenfor Tyskland.

Fristæder i Tysklands nabolande 
Der var også ’’rigsstæder’’ udenfor Tyskland. Således var hansestaden Danzig en fri rigsstad under polsk overhøjhed indtil 1793. Fra 1920 til 1939 var Danzig en fristad under Folkeforbundet, og byen var i toldunion med Polen.

Fra 1815 til 1846 var den polske by Kraków en fristad (polsk: Wolne Miasto Kraków) under opsyn af kejserne af Østrig og Rusland samt kongen af Preussen. Derefter kom Kraków direkte under Kejserriget Østrig.

I det nuværende Litauen havde Vilnius, Trakai og Kaunas status af fristæder ifølge Magdeburglovene under Storfyrsten af Litauen.

I det nuværende Tjekkiet er Cheb den vestligste af de tidligere rigsstæder.

I Østrig var der rigsumiddelbare byer indtil 1918. Et eksempel er havnebyen Trieste, der var en fri østrigsk rigsstad fra 1849 til 1918. Derefter blev byen italiensk. Trieste var en fristad under FN fra 1947 til 1954.

Afviklingen af rigsstæderne 
I 1521 var der 85 frie rigsstæder i Tyskland. I år 1800 var tallet faldet til 51. I 1803 mistede 45 af disse byer deres status som rigsstæder.

Senere er fire andre rigsstæder blevet indlemmet i større stater. I 1805 blev Augsburg en del af Bayern. Året efter var det Nürnbergs tur til at blive bayersk. Frankfurt am Main blev indlemmet i Preussen i 1866, og i 1937 blev Lübeck også en preussisk by.
 
I 1949 blev de to tilbageværende rigsstæder (Hamburg og Bremen) delstater i Forbundsrepublikken Tyskland.

 
Hanse
Sveriges Riksbank

Sveriges riksbank («Rigsbanken») er Sveriges centralbank.

Rigsbanken blev etableret i 1668 under navnet «Rikets Ständers Bank» (rigsdagens bank) og regnes for at være verdens ældste centralbank. Dens forgænger blev stiftet i 1656, og hed «Johan Palmstruchska banken» eller «Stockholm Banco». Selvom dette var en privat bank, var den reguleret af kongen, som tillige udnævnte ledelsen.

Siden 1904 har Rigsbanken haft eneret på at udstede penge i Sverige. Indtil da kunne hver bank udgive sine egne penge.

Centralbankchef er Stefan Ingves (udnævnt 1. januar 2006 for en seksårig periode).

Siden Sverige er medlem af EU, er centralbanken medlem af ESCB – Det europæiske system af centralbanker.

Hovedstyringsmålet for pengepolitikken er at "opretholde en fast pengeværdi". Riksbankens tolkning af dette er at inflationen skal være "lav og stabil" omkring 2% pr. år.

Se også 
 Riksdagshuset

Eksterne henvisninger 

 Officiel hjemmeside

Centralbanker
Sveriges økonomi
Landkreis Nordvorpommern

Nordvorpommern var en landkreis i den nordlige del af den tyske delstat Mecklenburg-Vorpommern, der eksisterede fra 1994 til 2011. Den var beliggende ved kysten af Østersøen, tæt på byen Stralsund. Andre nabokreise var Ostvorpommern, Demmin, Güstrow og Bad Doberan.

Geografi 
Kysten er karrakteriseret af den langstrakte halvø Darß. Mellem Darß og fastlandet er der en lavvandet lagune, Darß-Zingster Boddenkette hvoraf en del, ligesom halvøen, er en del af Nationalpark Vorpommersche Boddenlandschaft.

Historie 
Nordvorpommern var den vestligste del af Pommeren. Indtil 1819 var området svensk, derefter preussisk med navnet Neuvorpommern. Landkreisen blev oprettet i 1994 ved at sammenlægge kreisene Grimmen, Ribnitz-Damgarten og Stralsund. Under landkreisreformen i 2011 blev landkreisen lagt sammen med Landkreis Rügen og byen Stralsund til den nye Landkreis Vorpommern-Rügen.

Byer og kommuner 

Nedlagte kreise i Mecklenburg-Vorpommern
Lars Heikensten

Lars Heikensten (født 13. september 1950 i Stockholm i Sverige) er en svensk økonom, Nobelstiftelsens administrerende direktør og er Sveriges tidigere centralbankchef. 

Heikensten hade Rigsbankens øverste stilling siden 13. juni 2003 til 2005, og sat før dette som vice-centrakbankchef fra 1995. 

Han overtog stillingen som centralbankchef efter Urban Bäckström. 

Økonomer fra Sverige
Personer fra Stockholm
Urban Bäckström

Urban Bäckström (født 25. maj 1954) er en svensk socialøkonom.

Han arbejdede som økonom for Moderaterna i 1980'erne, og blev under Carl Bildt udnævnt til statssekretær i det svenske Finansdepartementet. Han sad også som centralbankchef for Rigsbanken i perioden 1994-2002.

Eksterne henvisninger 
 Personlig information på CSI's hjemmeside

Økonomer fra Sverige
Europæiske Økumeniske Forsamlinger

Europæiske Økumeniske Forsamlinger (European Ecumenical Assemblies, EEA) er navnet på hidtil tre møder med repræsentanter for næsten alle kirker i hele Europa. 

Det første fandt sted i Basel, Schweiz, i maj 1989 og var præget af den gradvise opblødning mellem vest og øst i Europa, som kulminerede med Berlin-murens fald i november 1989. Det centrale tema var "Fred, Retfærdighed, og Skaberværkets Opreholdelse" (Peace, Justice, and the Integrity of Creation). Og af disse tre emner stod freden i centrum. 

Det andet møde fandt sted i Graz, Østrig, i juni 1997 med det centrale tema "Forsoning – gave fra Gud og kilde til nyt liv" og var stærkt præget af de voldsomme krigshandlinger i det tidligere Jugoslavien 1991-1995, som havde bragt religionskrigenes spøgelse tilbage til Europa. Et resultat af forhandlingerne blev udarbejdelsen af et "Charta Oecumenica", et sæt regler for kirkers forhold til hverandre, offentliggjort i april 2001. 

Det tredje møde, "EEA3", som fandt sted i Sibiu, Rumænien, i september 2007, og som var blevet forberedt 2006-2007 på mindre økumeniske møder andre steder i Europa, gik videre med de emner, der blev behandlet i de to foregående forsamlinger, men med særlig vægt på Skaberværkets Opretholdelse, som nu er rykket til tops på dagsordenen for den økumeniske bevægelse, inspireret af både den økumeniske patriark af Konstantinopel, Bartholomæus 1., og af den tidligere amerikanske vicepræsident og præsidentkandidat Al Gore, hvis film blev vist på mødet.

Samfund
I Am Legend (roman)

I Am Legend er en klassisk vampyrroman af Richard Matheson fra 1954.

Filmatisering 
 The Last Man on Earth (1964) med Vincent Price
 Soy leyenda (1967), spansk kortfilm
 Night of the Living Dead (1968), uofficiel filmatisering med zombier i stedet for vampyrer
 The Omega Man (1971) med Charlton Heston
 I Am Legend (2007) med Will Smith

Romaner fra USA
Litteratur i 1954
STS-49

STS-49 var Endeavours første rumfærge-mission.
Opsendt 7. maj 1992 og vendte tilbage den 16. maj 1992.

Missionens mål var at hente satelliten INTELSAT VI (F-3) der aldrig var gået i korrekt kredsløb, og derefter sætte den i korrekt kredsløb.

Besætning 
   Daniel Brandenstein (Kommandør)
   Kevin P. Chilton (Pilot)
   Kathryn C. Thornton (Specialist)
   Pierre J. Thuot (Specialist)
   Richard J. Hieb (Specialist)
   Thomas D. Akers (Specialist)
   Bruce E. Melnick (Specialist)

Missionen 
Der blev udført fire rumvandringer og, på det tidspunkt, den længste rumvandring der blev udført, den varede 8 timer and 29 minutter. Det var også førte gang tre astronauter gik i rummet samtidig og første gang der blev udført fire rumvandringer.

Eksterne henvisninger 

 STS-49 NASA 

Rumfærgeprogrammet
Westminster

Westminster er et område i det centrale London i England. Området er kernen i bydelen City of Westminster og omfatter Det britiske parlament, Westminster Abbey og Westminsterkatedralen.

University of Westminster har tre af sine fire campuser indenfor Westminster.

Stedet har været centrum for engelsk og senere britisk politik siden Edvard Bekenderens tid. Han fik rejst et kongeligt slot, Westminster, omkring 1050. Det blev taget af Vilhelm Erobreren i 1066 og var en af de største kongelige residenser i lang tid. Senere blev parlamentet etableret der, og navnet Westminster bruges synonymt med rigets folkevalgte og politiske myndigheder. På samme måde som Whitehall, som også ligger i City of Westminster, refererer til departementerne.

City of Westminster
C More Sport

C More Sport (tidligere Canal + Sport 1) er en tv-betalingssportskanal. Kanalen sendes i fire regionale udgaver: Dansk, norsk, svensk og en finsk udgave, og der vises blandt andet:

 Svensk Ishockey
 Amerikansk Ishokey (NHL)
 Italiensk Fodbold (Serie A)
 Engelsk Fodbold (Premier League)
 Portugisisk Fodbold (Primeira Liga)

Tv-kanaler fra Sverige
Sport
C More Tennis

C More Tennis (tidligere Canal + Sport 2) er en fællesnordisk tv-betalingssportskanal, der tidligere har vist bl.a.: 

 Svensk Ishockey
 Amerikansk Ishokey (NHL)
 Italiensk Fodbold (Serie A)
 Engelsk Fodbold (Premier League)
 Portugisisk Fodbold (Primeira Liga)

Den 1. januar 2017 ophører C More Tennis og erstattes med den nye kanal C More Live 5 HD. 

Tv-kanaler fra Sverige
Tennis
Kammerater i krig

Kammerater i krig (Band of Brothers) er en Tv mini-serie i 10 afsnit om 2. verdenskrig baseret på en bog af Stephen Ambrose. Serien blev produceret i samarbejde mellem Steven Spielberg og Tom Hanks efter deres success med Saving Private Ryan. Serien blev først sendt i 2001 og vises stadig ofte på forskellige TV-kanaler.

Serien handler om de oplevelser E-kompagniet (Easy Company) i 506. faldskærmsinfanteriregiment, 101st Airborne Division og en af dets officerer, Richard Winters, havde fra den grundlæggende træning i Toccoa, Georgia over luftlandsætningen i Normandiet (D-dag), Operation Market Garden, slaget ved Bastogne og frem til krigens slutning. 

Hændelserne i serien er baseret på Ambroses forskning og interviews med veteraner fra Easy Company. Der er taget mindre kunstneriske friheder. Alle medvirkende personer er baseret på faktiske personer fra Easy Company og en del af disse ses i interviews i indledningen til de enkelte afsnit (identiteten af de enkelte afsløres dog først efter sidste afsnit).

Eksterne henvisninger 
 Band of Brothers officielt website (HBO)
 
 Band of Brothers på TVSerie-Guiden.dk

Amerikanske tv-serier fra 2000'erne
Tv-programmer fra HBO
Westminster Cathedral

Westminster Cathedral er den romersk-katolske hovedkirke i England og er et  eksempel på byzantinsk arkitektur fra 1900-tallet. Arbejdet blev påbegyndt under ærkebiskop Herbert Vaughan i 1894, og mosaikudsmykningerne er ikke færdige endnu, da de finansieres af gaver til kirken. Den blev indviet i 1910 til "Jesu Kristi mest dyrebare blod". Katedralen er sæde for Westminster ærkebispedømme.

Eksterne links

Westminster Cathedral 

Domkirker i England
Kirker i London
Katolske kirker
Lubumbashi

Lubumbashi (tidligere Elisabethville) er den næststørste by i Demokratiske Republik Congo. Lubumbashi er administrativt centrum og hovedstad i Katanga-provinsen. Byen er også centrum for minedrift i området, og det er udgangspunktet for mange af landets største mineselskaber. Der findes ingen officielle befolkningstal for Lubumbashi, men byområdet havde et estimeret indbyggertal på 2.584.000 i 2021.

Referencer

Eksterne henvisninger
Tunesiens flag

Tunisiens flag har gennemgået mange små ændringer siden det første gang blev taget i brug i 1831. Halvmånen og stjernen er traditionelle symboler for islam, og i tillæg symboliserer de Tunesiens historie som en del af det Osmanniske Rige.

Se også 
 Tyrkiets flag

Flag fra Afrika
Flag
Nationale flag
Billy Wilder

Billy Wilder (egentlig Samuel Wilder) (født 22. juni 1906 i Sucha, Galicien i Østrig-Ungarn (nuværende Polen), død 27. marts 2002 i Los Angeles, Californien, USA) var en polsk-amerikansk filminstruktør. 

Han har vundet to Oscar for bedste instruktør med filmene Forspildte dage (1945) og Nøglen under måtten i 1960. Han har fået en stjerne på Hollywood Walk of Fame.

Udvalgte film 
 Hold Back the Dawn (1941)
 Kvinden uden samvittighed (1944)
 The Lost Weekend (Forspildte dage, 1945)
 Sunset Boulevard (1950)
 Stalag 17 (1953)
 Sabrina (1954)
 The Seven Year Itch (Den søde kløe, 1955)
 Love in the Afternoon (1957)
 Witness for the Prosecution (Anklagerens vidne), (1957)
 Some Like It Hot (Ingen er fuldkommen), (1959)
 The Apartment (Nøglen under måtten'', 1960)

Eksterne henvisninger 

 

Filminstruktører fra USA
Oscar for bedste instruktør
Hollywood Walk of Fame
Irving G. Thalberg Memorial Award
Golden Globe for bedste instruktør
Cafu

Marcos Evangelista de Moraes (født 7. juni 1970 i São Paulo), bedre kendt som Cafú, er en brasiliansk fodboldspiller.

Cafú er tidligere forsvarsspiller i den italienske storklub AC Milan. Han har spillet flere kampe for Brasilien end nogen anden, med 156 kampe. Han har vundet VM i fodbold to gange, og er den første fodboldspiller, som har spillet tre VM-finaler.

Cafú meddelte i juli 2008, at han ville stoppe karrieren. Men alligevel skiftede han 5 måneder senere til Garforth Town. Her spillede han indtil marts 2009, og stoppede herefter karrieren.

Meritter 
 VM i fodbold:
 Guld: 1994, 2002
 Sølv: 1998
 Copa América:
 Guld: 1997, 1999
 Serie A: 2001 (AS Roma), 2004 (AC Milan)

Eksterne henvisninger 

Fodboldspillere fra AC Milan
Fodboldspillere fra Brasilien
Verdensmestre i fodbold
Fodboldspillere fra Real Zaragoza
Fodboldspillere fra AS Roma
Fodboldspillere fra São Paulo FC
Fodboldspillere fra Palmeiras
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Sankt Johannes Kirke (Esbjerg)

Sankt Johannes Kirke er en metodistkirke, opført i Esbjerg i 1895 for byens "amerikanske biskoppelige menighed", og er således den næstældste kirke i byen. 

Bygningen er en rød murstensbygning med skifertag.

Litteratur 
 Møller, Ella, Ebbe Nyborg og Niels Jørgen Poulsen (red): Danmarks kirker: Ribe Amt bd. 11-12. Kirkerne i Varde og Esbjerg. s. 1012.

Eksterne henvisninger 
 Metodistkirken i Danmark
 Metodistkirken i Esbjerg 

Metodistkirker i Danmark
Kirker i Esbjerg
Villy Karlsson

Villy  Leonard Karlsson (23. oktober 1919 – 25. juli 2003 i København) var en dansk redaktør, forfatter, modstandsmand og kommunist.

Villy Karlsson var under 2. verdenskrig interneret i Vestre Fængsel og Horserødlejren i perioden 22. juni 1941-17. april 1943. Efter han kom ud af Horserød, deltog han aktivt i modstandskampen. Efter krigen blev han konstitueret som formand for Danmarks Kommunistiske Ungdom (DKU).

Villy Karlsson var i en tiårig periode (1960-1970) ansvarshavende chefredaktør for det kommunistiske dagblad Land og Folk, som han blev ansat på som journalist i 1951.

Eksterne henvisninger 
Villy Karlsson er død , Nekrolog fra Dagbladet Arbejderen.

Chefredaktører fra Danmark
Modstandsfolk fra DKP
Politikere fra DKP
Romanforfattere fra Danmark
Danskere i 1900-tallet
Dansksprogede forfattere fra Danmark
Phil O'Donnell

Phillip O'Donnell (25. marts 1972 – 29. december 2007) var en skotsk fodboldspiller som spillede for Motherwell, Celtic og Sheffield Wednesday.

O'Donnell startede sin karriere i Motherwell F.C., hvor han fik sin førsteholdsdebut i sæsonen 1990/1991. Han var med til at vinde Scottish Cup efter at have scoret for Motherwell, som slog Dundee United 4-3 i finalen det år.

29. december 2007 kollapsede Phil O'Donnell på banen under en Premier League-kamp mod Dundee United. O'Donnell skulle skiftes ud tolv minutter før kampens afslutning, og på vej ud af banen faldt han om. Lægerne skyndte sig til spilleren, og efter fem minutters behandling på banen blev han båret ud til en ambulance. O'Donnell blev kørt til Wishaw General Hospital, og til trods for lægernes gentagne forsøg på at genoplive fodboldspilleren, døde han klokken 17.18 lokal tid (18.18 dansk tid). O'Donnell efterlod sig kone og fire børn.

En foreløbig obduktion foretaget 1. januar 2008 tyder på at han døde af hjertefejl .

Referencer

Eksterne links 
 Phil O'Donnells profil på WTFC.net  

Fodboldspillere fra Skotland
Fodboldspillere fra Motherwell F.C.
Fodboldspillere fra Celtic F.C.
Fodboldspillere fra Sheffield Wednesday F.C.
Løvfald (flertydig)

Løvfald kan have flere betydninger:

 Løvfald – en almindelig biologisk proces for træer og buske
 Løvfald I/S – en organisation som arbejder for urnenedsættelser i danske skove